**Vienošanās**

par 2017.gada 31.janvāra Deleģēšanas līguma izmaiņām

Daugavpilī 2022.gada \_\_\_\_.janvārī

**Daugavpils pilsētas pašvaldība**, reģistrācijas Nr.90000077325, juridiskā adrese: Krišjāņa Valdemāra ielā 1, Daugavpilī, tupmāk saukts “Pilnvardevējs”, domes priekšsēdētāja Andreja Elksniņa persona, kurš rīkojas saskaņā ar likuma “Par pašvaldībām” 62.panta 4.punktu un Daugavpils pilsētas domes 2021.gada \_\_\_.decembra lēmumu Nr.\_\_\_, no vienas puses, un

**Sabiedrība ar ierobežotu atbildību “Labiekārtošana-D”**, reģistrācijas Nr.41503003033, juridiskā adrese: 1.pasažieru ielā 6, Daugavpilī, tās valdes locekles Jūlijas Mamajas persona, kura rīkojas saskaņā ar statūtiem, turpmāk saukts “Izpildītājs”, no otras puses, turpmāk tekstā abi kopā vai katrs atsevišķi saukti “Puses”,

pamatojoties uz Valsts pārvaldes iekārtas likuma 40.panta pirmo un otro daļu, 45.panta otro daļu, likuma „Par pašvaldībām” 15.panta pirmās daļas 2.punktu, 15.panta pirmās daļas 18.punktu, 21.panta pirmās daļas 23.punktu,

ņemot vērā, ka sabiedrība ar ierobežotu atbildību „Labiekārtošana-D” ir Daugavpils pilsētas pašvaldības kapitālsabiedrība, kurā visas kapitāla daļas pieder Daugavpils pilsētas pašvaldībai un tās veiktā komercdarbība atbilst Valsts pārvaldes iekārtas likumā noteiktām prasībām, noslēdz Vienošanos par sekojošo:

1. Izdarīt 2017.gada 31.janvāra Deleģēšanas līgumā šādus grozījumus:
   1. Izteikt līguma 1.1.punkta ievaddaļu šādā redakcijā:

„1.1. Pilnvardevējs deleģē Izpildītāju un Izpildītājs apņemas veikt saskaņā ar likuma „Par pašvaldībām” 15.panta pirmās daļas 2.punktu, 15.panta pirmās daļas 18.punktu, Dzīvnieku aizsardzības likuma 8.panta trešo daļu un Ministru kabineta 2007.gada 27.marta noteikumu Nr.215 „Kārtība, kādā veicama smadzeņu un bioloģiskās nāves fakta konstatēšana un miruša cilvēka nodošana apbedīšanai” 19.punktu, šādus pārvaldes uzdevumus:”.

* 1. Izteikt līguma 1.1.6.punktu šādā redakcijā:

“1.1.6. Daugavpils pilsētas ielu, ceļu, ietvju un laukumu materiāli tehniskā stāvokļa regulāro uzraudzību un kontroli, tajā skaitā ceļu greiderēšanu, ceļu seguma remontdarbu veikšanu;”.

1.3. Aizstāt līguma 7.1.punktā vārdus un skaitļus „līdz 2022.gada 31.janvārim” ar vārdiem un skaitļiem „līdz 2027.gada 31.janvārim”.

1. Vienošanās stājas spēkā tā parakstīšanas brīdī un ir 2017.gada 31.janvāra Deleģēšanas līguma neatņemama sastāvdaļa.
2. Pārējie 2017.gada 31.janvāra Deleģēšanas līguma noteikumi paliek negrozīti.
3. Vienošanās ir sastādīta 2 (divos) eksemplāros uz 2 (trīs) lapām pa vienam eksemplāram katrai Pusei. Katram eksemplāram ir vienāds juridiskais spēks.

**Pušu rekvizīti un paraksti**

|  |  |
| --- | --- |
| **Pilnvardevējs:**  Daugavpils pilsētas pašvaldība  reģ. Nr.90000077325  Krišjāņa Valdemāra iela 1, Daugavpils, LV-5401  Pilnvardevēja vārdā  Daugavpils pilsētas domes priekšsēdētājs  \_\_\_\_\_\_\_\_\_\_\_\_\_\_\_\_ A. Elksniņš | **Izpildītājs:**  SIA „Labiekārtošana-D”  reģ. Nr.41503003033  1. Pasažieru iela 6, Daugavpils, LV-5401  Izpildītāja vārdā  SIA „Labiekārtošana-D” valdes locekle  \_\_\_\_\_\_\_\_\_\_\_\_\_\_\_ J. Mamaja |